**Γλώσσα 6η Ενότητα**

**Τελικές**λέγονται οι προτάσεις που **δηλώνουν το σκοπό**που οδηγεί σε μια ενέργεια, μ' άλλα λόγια **για ποιο σκοπό γίνεται η πράξη**που αναφέρεται στο ρήμα της πρότασης από την οποία εξαρτάται.

**Εισάγονται**:

Με τους **τελικούς συνδέσμους**: **για να,  να**(με τη σημασία του για να).

**Παραδείγματα**

Αγόρασε καινούρια τηλεόραση, **για να δει τους αγώνες.**(αγόρασε καινούρια τηλεόραση με σκοπό να δει τον αγώνα)

Έσκυψε **να αποφύγει την μπάλα**. (**για να** αποφύγει την μπάλα) (έσκυψε με σκοπό να αποφύγει την μπάλα

**Βουλητικές** προτάσεις εκφράζουν **επιθυμία**, **σχεδιασμό** ή  **ευχή**.

**Εισάγονται**με το**να ,**επειδή είναι πάντα σε υποτακτική.

**Είναι αντικείμενα ρημάτων** όπως: *θέλω*,*μπορώ*,*εύχομαι*,*αναγκάζομαι*,*σκοπεύω*κ.ά.

Επίσης, είναι **υποκείμενα απρόσωπων ρημάτων** και απρόσωπων εκφράσεων όπως: *πρέπει*,*χρειάζεται*,*απαγορεύεται*,*είναι ανάγκη*,*είναι αδύνατον*κ.ά.

**ΘΥΜΑΜΑΙ**

**Αν στη θέση του να μπαίνει το για να τότε είναι τελική.**

**Αν ΔΕΝ μπαίνει είναι βουλητική.**

**Αποτελεσματικές ή συμπερασματικές προτάσεις είναι δευτερεύουσες εξαρτημένες προτάσεις που φανερώνουν το αποτέλεσμα μιας πράξης.**

Οι αποτελεσματικές/συμπερασματικές προτάσεις αρχίζουν:

α.  με αποτελεσματικούς συνδέσμους: ώστε και που.

Μετά τα ώστε και που συχνά υπάρχει το να:

**Η άρνηση στις αποτελεσματικές/συμπερασματικές προτάσεις είναι**

**δε(ν) ή μη(ν).**

**Ομώνυμα λέγονται οι λέξεις που προφέρονται με τον ίδιο τρόπο, αλλά**

**έχουν διαφορετική σημασία και (συνήθως) γράφονται διαφορετικά:**

**π.χ. *ψηλός*(= που έχει μεγάλο ύψος), *ψιλός*(= λεπτός)**

**Παρώνυμα λέγονται οι λέξεις που μοιάζουν αρκετά στην προφορά, αλλά**

**έχουν διαφορετική σημασία και γράφονται διαφορετικά:**

**π.χ. σφήκα – σφίγγα       
       αμυγδαλιές – αμυγδαλές**

**καμάρα – κάμαρα**

**αχόρταγος – αχόρταστος        στήλες – στύλος**

**στερώ – υστερώ**

**τεχνητός – τεχνικός**

****

**Αντωνυμίες είναι οι κλιτές λέξεις που χρησιμοποιούμε στη θέση των ονομάτων και χωρίζονται στις ακόλουθες κατηγορίες: προσωπικές, κτητικές, αυτοπαθείς, οριστικές, δεικτικές, ερωτηματικές, αόριστες και αναφορικές.**

**Οι προσωπικές αντωνυμίες,** που παίρνουν τη θέση ενός ονόματος, φανερώνουν τα τρία πρόσωπα: **εγώ, εσύ, αυτός**. Για κάθε πρόσωπο της προσωπικής αντωνυμίας υπάρχουν οι δυνατοί και οι αδύνατοι τύποι .

**Οι προτάσεις ανάλογα με το περιεχόμενό τους διακρίνονται σε:**

**1. Προτάσεις κρίσεως (ή αποφαντικές): Είναι οι προτάσεις στις οποίες ο ομιλητής μάς πληροφορεί για κάτι, διατυπώνει μια κρίση.  Με άλλα λόγια είναι αυτές στις οποίες ο ομιλητής αναφέρεται σε καταστάσεις ή γεγονότα τα οποία πιστεύει πως είναι αληθινά. Ως σημείο στίξης χρησιμοποιείται η τελεία.**

**Π.χ. Θα πάω στο γήπεδο.  Αύριο θα βρέξει.**

**2. Προτάσεις επιθυμίας: Είναι οι προτάσεις στις οποίες ο ομιλητής εκφράζει μια ευχή, επιθυμία, παράκληση ή προσταγή. Ως σημείο στίξης χρησιμοποιείται η τελεία ή το θαυμαστικό**

**Π.χ. Φύγε γρήγορα! (Προσταγή) /  Θα ήθελα ένα παγωτό. (Επιθυμία)**

**3. Προτάσεις επιφωνηματικές: Είναι οι προτάσεις στις οποίες ο ομιλητής εκφράζει έκπληξη, θαυμασμό , δυσφορία ή κάποιο άλλο συναίσθημα. Συνοδεύεται από θαυμαστικό.**

**Π.χ. Τι θαυμάσια νέα! Το φαγητό ήταν απαίσιο!**

**4. Προτάσεις ερωτηματικές: Είναι οι προτάσεις στις οποίες ο ομιλητής διατυπώνει μια ερώτηση. Συνοδεύεται από ερωτηματικό.**

**Π.χ. Πότε έφτασες; Πώς σε λένε;**

**Ευθύς και πλάγιος λόγος**

**Στον ευθύ λόγο ακούμε τα λόγια κάποιου όπως ακριβώς τα λέει.**

π.χ.: <<Κώστα, ήρθες;>> ρώτησε η Μαρία.

Ο Στέφανος είπε στον Γιάννη: << Πάμε μια βόλτα!>>.

 **Στον πλάγιο λόγο τα λόγια αυτά τα μεταφέρει κάποιο τρίτο πρόσωπο.**

π.χ.: Η Μαρία ρώτησε τον Κώστα αν ήρθε.

Ο Στέφανος είπε στον Γιάννη να πάνε μια βόλτα.

**Στη μετατροπή από ευθύ σε πλάγιο κάνουμε τις εξής αλλαγές:**

 Στην αρχή λέμε το όνομα του προσώπου που μιλάει.

π.χ.: Ο Γιώργος είπε...

 Χρησιμοποιούμε το ρήμα είπε ή όποιο άλλο ταιριάζει, δηλαδή

απάντησε, εξήγησε, ρώτησε, λέει, απαντά κ.λ.π.

π.χ.: Η μητέρα ρώτησε / είπε / απάντησε....

 Η κύρια πρόταση γίνεται δευτερεύουσα και συνήθως αλλάζει και ο

χρόνος.

π.χ.: Ο πατέρας είπε: <<Πέτρο, μου άρεσε το βιβλίο>>.

Ο πατέρα είπε στον Πέτρο ότι του άρεσε το βιβλίο.

 Τα πρόσωπα και άλλες λέξεις αλλάζουν ανάλογα με τις ανάγκες της

νέας πρότασης:

π.χ.: <<Αν έρθεις σήμερα, Κώστα, θα σου μαγειρέψω>> είπε η μητέρα.

Η μητέρα είπε στον Κώστα πως αν ερχόταν εκείνη την ημέρα θα

του μαγείρευε.

 Φυσικά, στον ευθύ λόγο δεν βάζουμε εισαγωγικά.

 **Στη μετατροπή από πλάγιο σε ευθύ κάνουμε τις εξής αλλαγές:**

 Γράφουμε τα λόγια μέσα σε εισαγωγικά σαν να τα ακούμε τώρα, τη

στιγμή που μιλάμε.

 Έξω από τα εισαγωγικά γράφουμε ποιος λέει τα λόγια.

 Αλλάζουμε τους χρόνους τον ρημάτων αν χρειάζεται, τα πρόσωπα και

άλλες λέξεις, για να ταιριάζουν στα λόγια που λέγονται τώρα και τα

ακούμε απευθείας.

π.χ.: Η Άννα είπε στην Βάλια ότι θα σχολάσει αργά.

<<Βάλια, θα σχολάσω αργά>> της είπε η Άννα.